**ภาคผนวก ข**

**ตัวอย่างแผนจัดการเรียนรู้**

แผนการจัดการเรียนรู้ที่ 1

กลุ่มสาระการเรียนรู้ ภาษาไทย ชั้นประถมศึกษาตอนต้น

หน่วยที่ 1 การอ่านพยัญชนะ สระ เวลา........ ชั่วโมง

แผนที่ 1 เรื่อง พยัญชนะ สระ เวลา....... ชั่วโมง

ครูผู้สอน...............................................วันที่..........เดือน................................พ.ศ.........................

**สาระสำคัญ**

พยัญชนะเป็นส่วนประกอบสำคัญในคำทุกคำ การรู้จักพยัญชนะ ก ภ ถ ฎ ฏ จะทำให้อ่านคำ สะกดคำ และเข้าใจความหมายของคำในบทเรียนได้ถูกต้อง ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิตได้อย่างถูกต้อง ดังนั้นการอ่านที่ถูกต้อง ชัดเจน ช่วยให้การสื่อสารมีประสิทธิภาพมากยิ่งขึ้นถ้าฝึกอ่านบ่อยๆ จะทำให้จำคำที่อ่านได้อย่างแม่นยำยิ่งขึ้น เป็นทักษะพื้นฐานทางภาษาไทย เพื่อนำไปประยุกต์ใช้ในชีวิตประจำวันได้อย่างถูกต้อง

สาระที่ 1 การอ่าน

มาตรฐาน ท 1.1 ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิตและมีนิสัยรักการอ่าน

สาระที่ 3 การฟัง การดู และการพูด

มาตรฐาน ท 3.1 สามารถเลือกฟังและดูอย่างมีวิจารณญาณ และพูดแสดงความรูความคิดความรู้สึกในโอกาสต่างๆ อย่างมีวิจารณญาณ และสร้างสรรค์

สาระที่ 4 หลักการใช้ภาษาไทย

มาตรฐาน ท 4.1 เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษา ภาษาไทยไว้เป็นสมบัติของชาติ

**ตัวชี้วัดชั้นปี**

1. บอกและเขียนพยัญชนะ สระ วรรณยุกต์ และเลขไทย ท 4.1 (ป.1/1)

1. เรียบเรียงคำเป็นประโยคง่าย ๆ ท 4.1 (ป. 1/3)

**จุดประสงค์การเรียนรู้**

๑. อ่านพยัญชนะได้ถูกต้อง (P)

๒. บอกวิธีการอ่านพยัญชนะได้ถูกต้อง (K, P)

๓. มีความสนใจในการเรียนภาษาไทย (A)

**การวัดและประเมินผลการเรียนรู้**

|  |  |  |
| --- | --- | --- |
| **ด้านความรู้ (K)** | **ด้านคุณธรรม จริยธรรม**  **และค่านิยม (A)** | **ด้านทักษะ/กระบวนการ (P)** |
| 1. สังเกตการตอบคำถาม  2. ตรวจผลการทำกิจกรรม | 1. ประเมินพฤติกรรมในการทำงานเป็น  รายบุคคลในด้านความสนใจและตั้งใจเรียน  ความรับผิดชอบในการทำกิจกรรม ความมี  ระเบียบวินัยในการทำงาน ฯลฯ  2. ประเมินมารยาทในการอ่านและนิสัย  รักการอ่าน | 1. ประเมินทักษะการอ่าน  ออกเสียงประเมินทักษะกระบวนการคิด  3. ประเมินทักษะกระบวนการกลุ่ม |

**สาระการเรียนรู้**

รู้จักพยัญชนะ ก ภ ถ ฎ ฏ

**แนวทางบูรณาการ**

ศิลปะ วาดภาพ ระบายสีคำศัพท์

การงานอาชีพฯ ทำสมุดภาพคำศัพท์

**กระบวนการจัดการเรียนรู้**

**ขั้นที่ 1 นำเข้าสู่บทเรียน**

1. นักเรียนทำแบบทดสอบก่อนเรียน

2. นักเรียนท่องพยัญชนะ ก–ฮ พร้อมกันทั้งชั้น

3. นักเรียนช่วยกันบอกว่ารู้จักพยัญชนะตัวใดบ้าง

**ขั้นที่ 2 กิจกรรมการเรียนรู้**

1. นักเรียนดูภาพ ไก่ ภูเขา ถุง ชฎา และปฏัก แล้วบอกว่าแต่ละภาพตรงกับพยัญชนะตัวใดในภาษาไทย

2. นักเรียนอาสาสมัครออกมาเขียนพยัญชนะแต่ละตัวช่วยกันบอกคำที่ขึ้นต้นด้วยพยัญชนะ ก ภ ถ ฎ ฏ ที่พบในเรื่อง พยัญชนะ สระ

3. นักเรียนแต่ละคนวาดภาพและระบายสีคำที่มี ก ภ ถ ฎ ฏ เป็นพยัญชนะต้น คำละ 1 ภาพ

4. นักเรียนดูบัตรภาพแทนพยัญชนะและสระ ที่ตรงกัน เช่น บัตรภาพถุงที่แทน

พยัญชนะ ถ เมื่อนักเรียนดูบัตรภาพแล้วให้ออกเสียงเรียกชื่อภาพนั้นและบอกพยัญชนะและสระที่ตรงกับภาพพร้อมกัน

5. ให้นักเรียนเล่นเกมจับคู่สระกับพยัญชนะให้เป็นคำ โดยแบ่งนักเรียนออกเป็นสองฝ่ายให้ฝ่ายหนึ่งถือบัตรสระ อีกฝ่ายหนึ่งถือบัตรพยัญชนะ เมื่อให้นักเรียนจับคู่เป็นคำแล้วอ่านสะกดคำที่นักเรียนประสม เช่น ก + สระ อา = กา

6. เมื่อนักเรียนฝึกออกเสียงภาพกับพยัญชนะ ก และสระ อา จนถูกต้องชัดเจนแล้วครูนำบัตรภาพและพยัญชนะสระตัวอื่นๆ มาให้นักเรียนฝึกจับคู่ภาพและออกเสียงพยัญชนะที่คู่กับภาพให้ถูกต้องและชัดเจนจนครบทุกตัว

7. ครูนำบัตรภาพและบัตรพยัญชนะ สระ วางเรียงบนกระเป๋าผนัง โดยวางสลับที่กันแล้วให้นักเรียนออกมาช่วยกันวางใหม่ให้สัมพันธ์กันระหว่างภาพและพยัญชนะ สระ แทนภาพ

8. นักเรียนฝึกทักษะการอ่านพยัญชนะและสระจากผลงานในกิจกรรมที่นักเรียนทำไว้จากนั้นทำแบบฝึกหัดที่ 1-8 และทำกิจกรรมอื่นๆ เพิ่มเติม เช่น การต่อภาพพยัญชนะ สระ การเล่นเกม การร้องเพลง เพื่อเน้นการจำพยัญชนะให้แม่นยำมากยิ่งขึ้น

9. ทำกิจกรรมที่ 1 และตรวจผลงาน

10. นักเรียนอ่านทบทวนคำในชุดฝึกทักษะการอ่านชุดที่ 1 พร้อมกันและเป็นรายบุคคล

นักเรียนวาดภาพคำศัพท์ที่มีพยัญชนะ ก ภ ถ ฎ ฏ เป็นพยัญชนะต้น แล้วรวบรวมเป็นสมุดภาพ

คำศัพท์ประจำชั้นเรียน

**ขั้นสรุป**

- ร้องเพลงสระพร้อมกัน

- นักเรียนอ่านคำจากบัตรคำพร้อมกัน

**สื่อ/อุปกรณ์**

1. นิตยสาร / วารสาร / หนังสือพิมพ์ และบัตรคำต่าง ๆ

2. กระดาษ / กาว / กรรไกร /ดินสอสี

3. บัตรภาพแทนพยัญชนะ สระ / บัตรพยัญชนะ สระ

เครื่องมือการวัดและประเมินผล

- แบบประเมินผลการอ่าน

- แบบทดสอบหลังเรียน

เกณฑ์การประเมินผลการอ่าน

- นักเรียนอ่านได้ถูกต้องอย่างน้อย ร้อยละ 60

- การตรวจแบบทดสอบ ผ่านเกณฑ์ร้อยละ 60

ข้อเสนอแนะ

........................................................................................................................................................

.........................................................................................................................................................

.........................................................................................................................................................

.........................................................................................................................................................

ความคิดเห็นของผู้บริหาร

.........................................................................................................................................................

.........................................................................................................................................................

.........................................................................................................................................................

.........................................................................................................................................................

ลงชื่อ................................ผู้บริหาร

(................................)

วันที่.........เดือน............................พ.ศ.............

**บันทึกหลังการจัดการเรียนรู้**

๑. ความสำเร็จในการจัดการเรียนรู้

แนวทางการพัฒนา

๒. ปัญหา/อุปสรรคในการจัดการเรียนรู้

แนวทางแก้ไข

๓. สิ่งที่ไม่ได้ปฏิบัติตามแผน

เหตุผล

๔. การปรับปรุงแผนการจัดการเรียนรู้

(ลงชื่อ) ผู้สอน

/ /